POROČILO TABOR CAMPITELO 2005

Tabor je potekal od 19.-24.7. v mestecu Campitelo blizu Canazeia. Skupaj nas je tabor obiskalo okrog 50 članov odseka ter nekaj simpatizerjev z drugih odsekov. Vreme nam je služilo bolj, kot smo pričakovali in prav vsak dan so bili opravljeni alpinistični vzponi. Odnosi z vodstvom kampa so bili bolj za silo, predvsem na račun njihove vzvišenosti, zato v primeru ponovitve tabora v tem območju predlagam drug kamp.

Tabora se je udeležilo kar lepo število tečajnikov, ki so vsi po vrsti opravili vsaj dva alpinistična vzpona. S tečajniki se je plezalo krajše smeri (okoli 200m) pa tudi daljše vse tja do 800 m. Osebno mislim, da so lahko tečajniki s svojim izkupičkom več kot zadovoljni, saj so lahko, če so si le želeli plezali vsaj dva dni.

Največja zahvala za vzpone tečajnikom gre seveda vodjem navez, ki so nesebično peljali tečajnike v večinoma lepe in kompaktne dolomitske smeri. Zato, na tem mestu še enkrat iskrena hvala vsem, ki ste si vzeli čas za tečajnike.

Veseli me, da je bilo vzdušje na taboru veš čas dobro in ga ni preveč skalila nesreča italijanskega plezalca, ki so jo naključno opazovali naši tečajniki. Dogodek nam je vsem služil kot opozorilo in premislek o naših dejanjih v stenah. 

Kljub velikim količinam opojnih substanc in ostalih prepovedanih sredstev pa me veseli, da je bilo njihovo uživaje vseskozi v mejah normale (razen individualnih primerov, pa ne bi poimensko).   

Skratka jaz sem se imel lepo in upam, da tudi vi vsi. Najbolj pomembno pa je, da smo se na koncu tabora vsi odpeljali zdravi in zadovoljni novim dogodivščinam naproti.

Spisal vodja tabora;

Debeli

Seznam članov:

Na žalost je ostal v Campitelu, pa nebi želel koga izpustit, zato ga raje ne bom spisal.   

